Európai Vállalkozásfejlesztési Díj 2025

****

**Pályázati kiírás**

Az **„Európai Vállalkozásfejlesztési Díj”** felhívás Európa-szerte keresi a vállalkozásfejlesztéssel foglalkozó szervezetek és vállalkozások legsikeresebb kezdeményezéseit, elismeri és bemutatja a legjobb gyakorlatokat, felhívja a figyelmet a vállalkozói lét hozzáadott értékeire, valamint inspirálja a potenciális jelölteket.

A Díj hat kategóriában nyerhető el:

# Az üzleti környezet fejlesztése és a vállalkozói kedv ösztönzése

Olyan nemzeti, regionális vagy helyi kezdeményezések számára nyújt elismerést, amelyek a vállalkozói gondolkodásmódot népszerűsítik.

# A vállalkozói ismeretek növelése

Azokat a nemzeti, regionális vagy helyi kezdeményezéseket díjazza, amelyek célja a vállalkozói, vezetői és munkavállalói készségfejlesztés.

# A digitális átállás támogatása

Azon projekteket díjazza, melyek a vállalkozások digitális átállását segítik elő, lehetővé téve számukra bármilyen digitális technológia, termék és szolgáltatás fejlesztését, forgalmazását és használatát.

# A vállalkozások külpiacra lépésének elősegítése

Elismerésben részesíti azokat a nemzeti, regionális vagy helyi innovatív intézkedéseket és kezdeményezéseket, amelyek elősegítik, hogy a vállalkozások új piacokra lépjenek be, támogatják a határokon átnyúló kereskedelmet és segítik a nemzetközivé válást.

# A fenntartható átállás ösztönzése

Azoknak a nemzeti, regionális vagy helyi intézkedéseknek és kezdeményezéseknek nyújt elismerést, amelyek támogatják a fenntartható átállást, valamint a fenntartható megoldások – a körforgásos gazdaság, a klímasemlegesség, a tiszta energia, az erőforrás-hatékonyság és a biológiai sokszínűség – előmozdítását, például fenntartható készségfejlesztés és partnerkeresés, valamint finanszírozás révén.



# Vállalkozások a társadalmi esélyegyenlőségért

A kategória keretében lehetőség nyílik állami szervezetek, a köz- és magánszféra közötti partnerségek, illetve a KKV-k[[1]](#footnote-2) számára is a pályázat benyújtására olyan nemzeti, regionális vagy helyi kezdeményezéseikkel, amelyek támogatják a kis- és középvállalkozások társadalmi szerepvállalását. Ezáltal a projektek segítik a hátrányos helyzetű csoportok – mint a munkanélküliek, különösen a tartósan munkanélküliek, a legális bevándorlók, a fogyatékkal élők, vagy az etnikai kisebbségből származók – vállalkozói tevékenységét.

**Az európai Zsűri Fődíját,** amely bármely kategóriából kikerülhet, az a pályázat kapja meg, amely Európa legkreatívabb és leginspirálóbb vállalkozói kezdeményezésének bizonyul.

A felhívásban az uniós tagállamok hatóságai, szervezetei, valamint az Belső Piac Program[[2]](#footnote-3) KKV Pillérének társult országai vehetnek részt.

* + A támogatható szervezetek közé tartoznak a nemzeti szervezetek, az érdekképvise-letek, a nonprofit szervezetek, az önkormányzatok, a régió szervezetek, de állami hatóságok és vállalkozások közötti együttműködés keretében szervezett programok- kal is részt lehet venni. A hatodik, „***Vállalkozások a társadalmi esélyegyenlőségért***” elnevezésű kategóriában a KKV-k körébe tartozó magánszervezetek is pályázhatnak, feltéve, hogy a nevezni kívánt projekt nem a KKV fő üzleti tevékenysége. Fontos, hogy a kezdeményezések jól működő, színvonalas, nemzetközi szinten is értékelhető vállalkozásfejlesztési programok legyenek.
	+ A határokon átnyúló kezdeményezéseket is elfogadják, amennyiben azokat az összes érintett ország konzorciumi tagjai közösen nevezik.
	+ Amennyiben a fenti célcsoportok valamelyikébe tartozik, és olyan sikeres kezdeményezést működtet, amely erősíti a térség gazdasági életét, akár nemzeti, regionális vagy helyi szinten, akkor biztatjuk a részvételre!

A Díj elbírálása két fordulóban történik. A hazai fordulóban két pályázó kerül elismerésre, akik ezt követően nevezésre kerülnek az EEPA európai szakaszába. Az európai nyerteseket egy nemzetközi szinten is elismert tagokból álló zsűri választja ki. Az ünnepélyes eredményhirdetésre a 2025 novemberében tartandó KKV Közgyűlésen kerül sor, Dániában.

# A pályázatok beküldésének határideje: 2025. május 30.

A Díjjal és a nevezéssel kapcsolatos további információk az alábbi honlapon érhetők el: [https://ec.europa.eu/growth/smes/supporting-entrepreneurship/european-enterprise-](https://eur05.safelinks.protection.outlook.com/?url=https%3A%2F%2Furldefense.com%2Fv3%2F__https%3A%2Feur05.safelinks.protection.outlook.com%2F%3Furl%3Dhttps%2A3A%2A2F%2A2Fec.europa.eu%2A2Fgrowth%2A2Fsmes%2A2Fsupporting-entrepreneurship%2A2Feuropean-enterprise-promotion-awards_en%26data%3D04%2A7C01%2A7C%2A7Cf9aee053de544fd44d8108d9d9b4b905%2A7Ca1db6ace56844d098ea25b498ffbdf22%2A7C0%2A7C0%2A7C637780192503661080%2A7CUnknown%2A7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%2A3D%2A7C3000%26sdata%3DemMbeRNwRn5DGl6ziG4tGIIOe%2A2FVD5yAQOr9WUKhnS%2A2B0%2A3D%26reserved%3D0__%3BJSUlJSUlJSUlJSUlJSUlJSUlJSUl!!DOxrgLBm!TSq7tv4LtHJr_rdVWPSypSyxJ3YZfZPBR_aZcMgC8rG-CqV6w-ni-Ei2mFAo0TY__DUMOA%24&data=04%7C01%7C%7Ccb30d6f5b1fa454129b508d9d9c29f00%7Ca1db6ace56844d098ea25b498ffbdf22%7C0%7C0%7C637780252200736681%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=CSKImKZgMYGdbb9GcVaYo%2FO%2BNfgWV7rcbz29Eg77b2s%3D&reserved=0) [promotion-awards\_en](https://eur05.safelinks.protection.outlook.com/?url=https%3A%2F%2Furldefense.com%2Fv3%2F__https%3A%2Feur05.safelinks.protection.outlook.com%2F%3Furl%3Dhttps%2A3A%2A2F%2A2Fec.europa.eu%2A2Fgrowth%2A2Fsmes%2A2Fsupporting-entrepreneurship%2A2Feuropean-enterprise-promotion-awards_en%26data%3D04%2A7C01%2A7C%2A7Cf9aee053de544fd44d8108d9d9b4b905%2A7Ca1db6ace56844d098ea25b498ffbdf22%2A7C0%2A7C0%2A7C637780192503661080%2A7CUnknown%2A7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%2A3D%2A7C3000%26sdata%3DemMbeRNwRn5DGl6ziG4tGIIOe%2A2FVD5yAQOr9WUKhnS%2A2B0%2A3D%26reserved%3D0__%3BJSUlJSUlJSUlJSUlJSUlJSUlJSUl!!DOxrgLBm!TSq7tv4LtHJr_rdVWPSypSyxJ3YZfZPBR_aZcMgC8rG-CqV6w-ni-Ei2mFAo0TY__DUMOA%24&data=04%7C01%7C%7Ccb30d6f5b1fa454129b508d9d9c29f00%7Ca1db6ace56844d098ea25b498ffbdf22%7C0%7C0%7C637780252200736681%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=CSKImKZgMYGdbb9GcVaYo%2FO%2BNfgWV7rcbz29Eg77b2s%3D&reserved=0)

# További felvilágosítás a nemzeti kapcsolattartóktól kérhető:

**E-mail:** Török Anikó (kkv@ngm.gov.hu)

**Telefon:** +36 (1) 795-1676

**Postai cím:** Nemzetgazdasági Minisztérium

Vállalkozásfejlesztési Főosztály 1011 Budapest, Vám utca 5-7.

**Az Európai Vállalkozásfejlesztési Díj az Európai Bizottság**

**Belső Piaci, Ipar-, Vállalkozás- és Kkv-politikai Főigazgatóságának kezdeményezése**

1. <https://single-market-economy.ec.europa.eu/smes/sme-definition_en> [↑](#footnote-ref-2)
2. <https://eismea.ec.europa.eu/programmes/single-market-programme/support-smes_en> [↑](#footnote-ref-3)